**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**Buda eleste után**

**1). Amikor 1541-ben Szulejmán szultán kivonult az országból, még csak Buda volt török kézen.   
A törökök ezután sorra foglalták el az ország középső területén lévő várakat.**Ezeknek az erősségeknek ugyanis alapvető szerepük volt a korabeli hadászatban: aki a várat birtokolta, az uralta a környező területet is.

**A várháborúk**

**2). Az újabb török támadás 1552-ben indult meg.**Az egyik sereg vezére, Ali budai pasa először Veszprémet foglalta el, majd észak felé indult.  
**Drégely várát Szondi György** védte mintegy 150 emberével a sokszoros túlerő ellen.   
**Eközben a szultán főserege Ahmed pasa vezetésével Temesvár ellen indult.   
Losonczy István, a kapitány egy hónapig tartotta a várat.   
Eger rendkívül fontos vár volt, a Felvidék kapuja.**Ha elfoglalják, a török végleg kettéhasíthatta volna a nyugati és keleti magyar területeket. **Jól tudta ezt Dobó István várkapitány és a kétezer fős védősereg is.**Mintegy 50-70 ezer ellenséges katonával álltak szemben.   
Végül **38 napi ostrom után a török had elvonult.**   
Az oszmán előrenyomulás időszakában, a sorozatos vereségek után ez a győzelem óriási jelentőségű volt.   
**Az egri diadal példát mutatott arra, hogy a félelmetes török had is legyőzhető.**

**Szulejmán utolsó hadjárata**

**3). 1566-ban az agg szultán hadserege élén újra magyar földre lépett.**Távolabbi célja talán Bécs elfoglalása lehetett, de először Szigetvárt vette ostrom alá.   
**A vár kapitánya Zrínyi Miklós volt.**Az ostrom során a várvédők helyzete napról napra romlott.  
A várban tűz ütött ki. **Zrínyi és társai a reménytelen helyzetben sem adták meg magukat: a várkapun kitörve az utolsó leheletükig küzdöttek.**   
A várat elfoglalta a török.  
**Szulejmán halálával véget ért az Oszmán** **Birodalom fénykora**, de a török uralom folytatódott Magyarországon.

**Fogalmak – Évszámok**

**1532 – Kőszeg ostroma;   
 a vár védője Jurisics Miklós.**

**1552 - török hadjárat Bécs ellen melynek keretében az ellenség elfoglalja   
 Temesvár és Szolnok várát;  
 Eger vára, melyet Dobó István véd, meghátrálásra készteti a törököt.**

**1566 – Szulejmán szultán megostromolja Szigetvárt, melyet Zrínyi Miklós  
 főkapitány védelmez.**